અમદાવાદ: દિવાળી પહેલાં ઘર સફાઇ એ હિંદુ સંસ્કૃતિની ટ્રેડિશન છે. ગૃહિણીઓ દિવાળીના તહેવાર પહેલાં જ ઘરને ચકચકાટ કરીને નકામી વસ્તુઓનો નિકાલ કરી દે છે. બાર મહિને ઘરની સંપૂર્ણ સફાઇ માટે દિવાળી ટાણે નોકરોની અછતે ગૃહિણીઓને હવે હોમ ક્લિનિંગ એજન્સીઓ તરફ વળી છે. છેલ્લા બે ત્રણ વર્ષથી હોમ ક્લિનિંગ કંપનીઓની બોલબાલા વધી છે. એકલા હાથે ઘરની સફાઇ કરવી અઘરી લાગતાં હવે ગૃહિણીઓ આવી કંપનીઓની સેવા લઇ રહી છે. ખાસ કરીને વર્કિંગ વુમન કે સેપરેટ ફેમિલીમાં રહેતી ગૃહિણી આ સેવા લેવા તરફ વળી છે.